Aleksandr Rubel

Aleksandr Rubel (sündinud 25. detsembril 1980) on ukraina rahvusest Eesti sarimõrvar.

Kuriteod
 1. mõrv
Rubel tappis 19. septembril 1997 oma korterist paar korrust kõrgemal elanud 45-aastase invaliidi Tõnu Põllu. Mõrvari sõnul tahtis ta teada saada, mis tunne on tappa ja soovis verd näha. Lisaks on ta kirjeldanud seda kuritööd küüniliselt: «Nuusutasin kodus bensiini, võtsin öökapi alt liharaiumiskirve ja läksin. Tahtsin ükskõik keda tappa. Teadsin, et Tõnut on lihtne tappa.»

 2. mõrv
7. novembril 1997 peatus paar korrust Aleksandri korterist kõrgemal Aleksei Pavlov, 33, kes heitis silma Aleksandri emale. Ühisel joomingul tekkinud tülis lõi Aleksandri isa Pavlovi noaga ja Rubel läks isale appi. Koos tapsid nad Pavlovi ja Aleksandr viskas laiba aknast välja.

 3. mõrv
22.–24. jaanuar 1998 ründas Rubel Stroomi rannas 50-aastast Jevgeni Šelesti. Rubel pussitas Jevgenit ja lõi teda kiviga. Jevgeni suri kohapeal.

 4. mõrv

Rubel tungis kallale 43-aastasele Vladimir Ivanovile, kellelt ta soovis raha röövida. Ivanov hakkas vastu ja Rubel tappis ta jõhkralt kirvega.

 5. mõrv

9. veebruar 1998 tungis Rubel kallale 56-aastasele Olga Voronkovale. Ta paiskas naise pikali, tekitades talle kõrri haava. Seejärel kägistas ta Olga surnuks.

 6. mõrv 

31. mail 1998 tappis ta Paljassaare poolsaarel sõprade ees 15-aastase Alice Siivase. Alguses plaanis Rubel koos sõbraga neiu vägistada, aga lõpuks otsustas Rubel tüdruku tappa. Alice'i pussitati ja ta kõri lõigati läbi. Pärast seda maeti ta maha. Kohtus ütles Rubel seletuseks: «Nüüd on tast küll kahju, aga siis mitte. Siis kartsin, et ta jääb ellu ja räägib. Sellepärast lõikasingi tal kõri läbi. Sain sellest mõrvast kuuks ajaks moraalse rahulduse.»

Pärast mõrvu

7. juunil 1998 pidas politsei Rubeli Alice'i mõrvas kahtlustatavana kinni. Üks Rubeli sõpradest, kes oli mõrva pealt näinud, pöördus politseisse. Rubel võeti vahi alla ja ta tunnistas politseinike üllatuseks lisaks Alice'i mõrvale ka ülejäänud viis mõrva üles. Politsei ei olnud mõrvu omavahel seostanud ja sarimõrvari tegutsemine Koplis tuli neile täieliku üllatusena.

Kohus
Prokurör Hinge Brand sai Rubelile nõuda vaid kaheksa-aastast vangistust, sest tapmiste ajal oli Aleksandr alaealine. Prokurör Brand ütles kohtus, et kui mõrvar oleks olnud täisealine, oleks ta tapjale eluaegset nõudnud.

Rubel ähvardas kohtus tappa prokuröri ja ütles, et soovis luua oma isikliku surnuaia. Lisaks põhjendas oma tegusid järgnevalt: «Oli elutüdimus. Nuusutasin bensiini ja äkki tekkis tahtmine keegi ära tappa. Tahtsin ükskõik keda tappa. Tahtsin proovida, mis see tapmine on. Tahtsin verd näha. Kui mul oli enne halb olla, siis pärast tapmist hakkas parem. Ma sain tapmisest hingelise rahulduse. Kui tapad ühe, teise, siis kisub tapma. Mulle meeldis tappa.»

1999. aastal mõistis kohus Rubeli kaheksaks aastaks vangi. Aleksandr Rubel kandis oma karistuse ära ja ta vabastati 8. juunil 2006 Tartu vanglast.

Viited

Välislingid
Kadri Paas, Kopli sarimõrvar pääseb vabadusse, Õhtuleht, 5. aprill 2006 
Kas tapakirg on taltunud? SL Õhtuleht, 9. juuni 2006

Eesti kurjategijad
Sündinud 1980
Sarimõrvarid